Silazna arteriola

**Silazne arteriole** ili  **eferentne arteriole** su krvni sudovi koji su dio mokraćnog trakta organizama. Eferent (od latinskog *ex* + *ferre*) znači "odlazak", u ovom slučaju znači odvođenje krvi iz glomerula. Eferentne arteriole nastaju konvergencijom glomerulskih kapilara i odvode već filtriranu krv iz glomerula . One imaju važnu ulogu u održavanju brzine glomerularne filtracije, uprkos fluktuacijama u krvnom pritisku.

U sisarskom bubregu,  slijede dva značajno različita kursa, ovisno o mjestu glomerula iz kojih potiču.

U bubrezima sisara oko 15% glomerula leži blizu granice između bubrežne kore i bubrežne srži (medule) i poznati su kao juktamedularni glomeruli. Ostatak su jednostavno nediferencirani korini glomeruli.

## U nediferenciranim glomerulima bubrežne kore 
Silazne arteriole nediferenciranih korteksnh glomerula su najsloženije. Odmah nakon napuštanja glomerula, ona se razgranavaju u kapilare i postaju dijelom bogatog pleksus krvnih sudova koji okružuju korine dijelove bubrežnih tubula.

## U jukstamedularnim glomerulima 
Eferentni arterioli jukstamedularnih glomerula znatno se razlikuju. Razbijaju se, ali čine snopove sudova (*arteriolae recti*) koji prelaze vanjsku zonu medule da bi ispunile unutrašnju zonu. 
Sudovi koji se vraćaju iz unutrašnje medule (*venulae recti*) prostiru se na vrlo redovan način među silaznim *arteriolae recti*,  da bi stvorile dobro organiziranu *rete mirabile*.

Ovaj je odgovoran odgovoran za osmotsku izolaciju unutrašnje medule od ostatka bubrega i omogućava izlučivanje hipertonićne mokraće, kada okolnosti to zahtijevaju. Budući da *rete* također izolira unutrašnji dio kore  od izmjene plinova, bilo koji metabolizam na ovom području je anaerobni, a crvena krvna zrnca, koja tamo ne bi imala nikakvu svrhu, obično se izbacuju iz ovih arteriola, nepoznatim mehanizmom, u kapilarni pleksus koji okružuje tubule vanjske zone bubrežne srži.

Krv u ovom pleksusu i vraćajući se iz unutrašnje srži pronalazi put do bubrežne vene i opće cirkulacije putevima sličnim onima koji omogućuju drenažu ostatka kore.

## Regulacija brzine glomerulske filtracije 
Kada se poveća nivo angiotenzina II usljed aktivacije sistema renin-angiotenzin- aldosteron, većina arterija u tijelu doživljava vazokonstrikciju, kako bi se održao odgovarajući krvni pritisak. Međutim, ovo smanjuje protok krvi u bubrezima. Da bi to nadoknadile, eferentne arteriole se sužavaju u većem stepenu od ostalih arterija, kao odgovor na povećani nivo angiotenzina II. Stoga se održava pritisak u glomerulskim kapilarama, a brzina glomerulske filtracije ostaje odgovarajuća. Međutim, u stadijima u kojima je angiotenzin II veoma visok tokom dužeg vremenskog perioda, on će povećati onkotski pritisak koloida, suprotstavljajući se povišenom hidrostatskom pritisku zbog eferentnog suženja. To će smanjiti brzinu glomerulske filtracije, ovisno o nivou onkotskog povećanja kapilara, što rezultira smanjenom frakcijom filtracije.

## Dodatne slike

 Corpuscule-malpighi.JPG|Malpighijevo tjelašce
 File:Glomerular Physiology.png|Glomerul
File:Renal corpuscle-en.svg|Bubrežno tjelašce

## Također pogledajte
*Arteriola
* Uzlazna arteriola

## Vanjski linkovi
* 
* CdavisOrganology-Urinary/mammal/vasc0/vasc3 - "Mammal, renal vasculature (EM, Low)"

Kategorija:Kardiovaskularni sistem
Kategorija:Mokraćni sistem
Kategorija:Anatomija čovjeka
Kategorija:Anatomija životinja
Kategorija:Fiziologija životinja
Kategorija:Anatomija bubrega